SHBA paralajmëron për rrezikun e një sulmi rus ndaj Ukrainës "brenda disa ditësh"
Presidenti Joe Biden dhe Sekretari i Shtetit Antony Blinken thonë se Moska po përpiqet të krijojë një pretekst për luftë
Presidenti Joe Biden dhe Sekretari i Shtetit Antony Blinken thanë të enjten se ekziston një rrezik i lartë që Rusia të sulmojë Ukraninën brenda disa ditësh. Zoti Biden udhëzoi Sekretarin e Shtetit, Antony Blinken të shkonte në Kombet e Bashkuara për të marrë pjesë në mbledhjen e Këshillit të Sigurisë, ku zoti Blinken tha se forcat ruse po përgatiten të sulmojnë Ukrainën nga brenda disa ditësh. Presidenti Biden tha se janë të “gjitha shenjat” se Rusia po planifikon të ndërhyjë në Ukrainë. Zoti Biden udhëzoi Sekretarin e Shtetit Antony Blinken të ndryshonte planet e tij të udhëtimit në minutën e fundit për të folur në një takim të Këshillit të Sigurimit të Kombeve të Bashkuara për Ukrainën. Zoti Blinken tha se forcat ruse po përgatiten të ndërmarrin një sulm ndaj Ukrainës. Zoti Blinken tha se Moska po përgatit një pretekst për sulm ndaj Ukrainës. Megjithatë Sekretari Blinken tha se Shtetet e Bashkuara janë të angazhuara të vazhdojnë përpjekjet diplomatike dhe se i ka kërkuar Ministrit të Jashtëm të Rusisë Sergei Lavrov një takim në Evropë javën e ardhshme. Sekretari i Shtetit tha se Shtetet e Bashkuara shpresojnë që duke ndarë informacionet që kanë me botën, të mund të ndikojnë “që Rusia të braktisë rrugën e luftës dhe të zgjedhë një rrugë tjetër ndërsa ka ende kohë”. Ndërkohë Departamenti i Shtetit tha se Rusia ka urdhëruar zëvendës shefin e misionit amerikane në Moskë, Bart Gorman, të largohej nga vendi. Departamenti i Shtetit e cilësoi këtë masë një veprim "të paprovokuar" dhe "një hap përshkallëzues". Rusia nuk ka dhënë detaje se përse po e dëbon zotin Gorman.